Forfatter Johann Hari gjester Storsalen på Det norske studentersamfund for å ta et oppgjør med det han anser for å være mytene rundt rusavhengighet.

Forfatteren av boka Chasing the Scream: The First and Last Days of the War on Drugs, som har vært på New York Times bestselger-liste, vil fortelle om mafiaen som profiterer på narkotika, om forskningen på rusavhengighet og om erfaringene fra Portugal, Oregon og Colorado, som alle har valgt andre måter å regulere narkotika på enn Norge.

Hari møter Minerva-redaktør Nils August Andresen og psykologiprofessor Fanny Duckert til samtale om utformingen av, og debatten om, narkotikapolitikken nasjonalt og globalt. Debattredaktør i NATT&DAG Vilde Sagstad Imeland leder samtalen. Det blir selvfølgelig mulighet til å få svar fra panelet på det du lurer på.

Det er åpent for alle interesserte! Vi oppfordrer alle til å seg fri fra eksamenslesning, fra unger eller Nytt på Nytt, for å bli med på en trivelig helaften på Chateau Neuf.

Med gledelig hilsen fra arrangørene Minerva, Den Konservative Studentforening, NATT&DAG og Fritt Ord.

Se TED-talk med Johann Hari her.

Les Sturla Haugsgjerd og Martin Gedde-Dahls intervju med Hari i Dagbladet her

Les Aksel Braanen Sterri om avhengighetsforskningen Hari trekker på her.